Keep-it Technologies

Keep-it Technologies AS er et teknologiselskap med bakgrunn fra Norges miljø- og biovitenskapelige universitet (NMBU) på Ås. Keep-it Technologies har sine kontorer, laboratorium og produksjon på Furuset i Oslo. Selskapet jobber hovedsakelig med salg av egenutviklete holdbarhetsindikatorer for tid- og temperatursensitive bioaktive produkter som næringsmidler, medisiner og kjemikalier. Selskapet gjennomfører i tillegg egen forskning og teknologiutvikling på nye generasjoner av intelligente holdbarhets indikatorer. Selskapet har i utviklingsarbeidet fått FOU-støtte blant annet gjennom brukerstyrt utviklingsprosjekt fra Norges forskningsråds Matprogram, samt IFU-støtte fra Innovasjon Norge.


== Virksomhet ==
Keep-it Technologies har utviklet indikatorer (kalt Keep-it) som ved påvirkning av tid og temperatur simulerer og viser holdbarheten til bioaktive produkter som blant annet matvarer og medisiner eksakt og kontinuerlig, til forskjell fra tradisjonell statisk datostempling. Teknologien bak indikatorene er vitenskapelig utviklet gjennom mange års forskning, og resultatene av dette arbeidet ble verifisert i laboratorium før en fungerende prototyp ble ferdig utviklet og kommersialisert. Keep-it indikatorer finnes i dag på blant annet kjøtt- og fiskeprodukter i dagligvare og på porsjonsmåltider i det norske markedet. Keep-it Technologies har patent på indikatoren i en rekke land, inkludert USA.Keep-it holdbarhetsindikator består av to små kammer med ulike ingredienser som endrer farge over tid og temperatur og kan derfor blant annet benyttes til å vise hvor mange dager produktet har igjen før et produkt ikke bør brukes lenger. Indikatoren leses fra venstre mot høyre; en blå fargestripe beveger seg gradvis mot høyre og forsvinner. Prosessen går typisk sakte ved lav temperatur og raskt ved høy temperatur. Hver enkelt Keep-it indikator er spesialprodusert og tilpasset til eksakt den degradering det enkelte produkt har over tid og temperatur. Indikatoren festes på emballasjen hos produsent, måler tid og temperatur fra produksjons tidspunktet, under transport, i butikk og hjemme i forbrukerens kjøleskap. Indikatoren viser derfor virkelig holdbarhet fordi den tar hensyn til den faktiske temperaturen produktet blir utsatt for.


== Historikk ==
2000: Fire forskere ved daværende Norges landbrukshøgskole (NLH), nåværende Norges miljø- og biovitenskapelige universitet (NMBU) får ideen om å erstatte tradisjonell datostempling med noe som kan vise faktisk holdbarhet på matvarer og medisiner
2001: De grunnleggende prinsippene for en slik holdbarhetsindikator lar seg verifisere i laboratorium. Selskapet TimeTemp AS, nåværende Keep-it Technologies, ble stiftet i 2001 for å utvikle teknologien til et kommersielt produkt
2003: TimeTemp blir tildelt 2.-plass i DNBs nasjonale innovasjonskonkurranse
2003-2007: Teknologien testes og utvikles videre i laboratoriene på Ås, med en fungerende labprototyp som resultat. Keep-it Technologies oppnår patent i en rekke ulike land, deriblant USA, Canada, Australia og New Zealand
2007-2009: Med støtte fra Norges forskningsråd igangsetter Keep-it Technologies et FOU-prosjekt. Formålet var å utvikle teknologien fra en labprototyp til en industriell prototyp. Indikatoren blir i denne perioden testet på kommersielle produkter i den profesjonelle delen av kjølekjeden
2010-2011: Selskapet henter inn ny kapital og igangsetter et IFU-prosjekt for å utvikle den første forbrukerversjonen av indikatoren. Indikatoren testes på de første produktene i norsk dagligvarehandel
14. mars 2012: Keep-it holdbarhetsindikator lanseres i dagligvarehandelen. Første produkt med holdbarhetsindikator er kjøttdeig fra Nordfjord Kjøtt, hos REMA 1000. Landbruks- og matminister Lars Peder Brekk fra Landbruks- og matdepartementet deltok på markeringen
30. mai 2013: Keep-it Technologies mottar Innovasjonsprisen 2013 Campus Ås, for utviklingen av holdbarhetsindikatoren Keep-it. Prisen ble utdelt av Kunnskapsminister Kristin Halvorsen fra Kunnskapsdepartementet 
1. juni 2015: Keep-it Technologies AS vant ‎Local EAT Award, utdelt av NHO og Nordic Choice Hotels under EAT Stockholm Food Forum‬.


== Referanser ==


== Eksterne lenker ==
Offisielt nettsted www.keep.it.com